આ સમયે ગોત્રી પોલીસ સ્ટેશનના પી.આઈ. એસ.એસ ચૌધરી હતા. તેમણે પણ પોલીસ જીપસીના પોલીસકર્મીઓ દ્વારા વાયરલેસ સેટ પર અપાયેલો મેસેજ સાંભળ્યો. પીઆઈ ચૌધરી પોલીસ સ્ટેશનમાંથી રીતસરના દોડતા બહાર આવ્યાં અને ગાડીના ડ્રાઈવરને બૂમ પાડી સાથે હાજર સ્ટાફને ફટાફટ ગાડીમાં બેસી જવા કહ્યું.ગાડીના દરવાજા ખોલી પોલીસકર્મીઓ સીટ પર ગોઠવાયા અને ઉતાવળના કારણે પોલીસકર્મીઓએ દરવાજા પછાડીને બંધ કર્યા તેના ધડા-ધડ અવાજે લોકોનું ધ્યાન ખેંચ્યું. પોલીસ સ્ટેશનનો બીજો સ્ટાફ પણ સમજી ગયો કે નક્કી કોઇ ગંભીર ઘટના છે.